open-index/open-wikipedia-markdown huggingface dataset:
Ντέιβ Φίνλεϊ

Ο **Ντέιβιντ Τζον «Φιτ» Φίνλεϊ, ο νεότερος** (20 Οκτωβρίου 1958) είναι Βρετανός παλαιστής και ανιχνευτής ταλέντων επαγγελματικής πάλης, που εργάζεται στο WWE. Είναι περισσότερο γνωστός με τον χρόνο που έχει περάσει στις εταιρείες WCW και WWE.

## Προσωπική ζωή και άλλα
Ο Φίνλεϊ ήταν παντρεμένος με την Πάουλα. Τώρα είναι παντρεμένος με μια γυναίκα που είναι από τη Γερμανία. Μαζί της έχει τρία παιδιά. Ο μεγαλύτερος γιος του λέγεται Ντέιβιντ και έχει γεννηθεί στη Γερμανία. Όλα τα παιδιά του είναι ερασιτέχνες παλαιστές, ενώ ο Ντέιβιντ έχει δοκιμαστεί και σε Ιαπωνικές εταιρείες πάλης. Η κόρη του, έχει κερδίσει ένα πρωτάθλημα γυναικών σε εταιρεία στην Τζόρτζια. Ο πατέρας και ο παππούς του ήταν επαγγελματίες παλαιστές, καθώς και η αδερφή του ήταν διαιτητής πάλης.

## Καριέρα
Στην καριέρα του, την οποία ξεκίνησε το 1974, έχει κατακτήσει είκοσι (20) τίτλους, μέσα σε αυτούς ένα τηλεοπτικό Πρωτάθλημα στο WCW και ένα Πρωτάθλημα Ηνωμένων Πολιτειών WWE. Ξεκίνησε να παλεύει στη Μεγάλη Βρετανία και σύντομα ταξίδεψε για να κάνει καριέρα στην Αμερική. Έχει περάσει από τον World Championship Wrestling για πέντε χρόνια, καθώς και από το World Wrestling Entertainment για άλλα δέκα. Το 2011 αποδεσμεύθηκε απο το WWE, όμως επέστρεψε την επόμενη χρονιά.

## Τελειωτικές κινήσεις
*Celtic Cross (Running over the shoulder back to belly piledriver) – WWE
*Celtic Knot (Modified Indian deathlock) – WWE 2007
*Kneeling reverse piledriver – WCW/Smash/WNC

## Χαρακτηριστικές κινήσεις
*Double foot stomp
*European uppercut
*Headlock
*High knee
*Hotshot
*Leg drop
*Nerve hold
*Rolling Hills (Rolling fireman's carry slam)
*Running senton
*Seated senton
*Short-arm clothesline

## Σημαντικότεροι τίτλοι
*Στο **All Star Wrestling**
**British Heavyweight Championship (1 φορά)

*Στα **Βρετανικά πρωταθλήματα**
**World Mid-Heavyweight Championship (4 φορές)

*Στο **Catch Wrestling Association**
**CWA Intercontinental Heavyweight Championship (1 φορά)
**CWA World Middleweight Championship (4 φορές)
**CWA World Tag Team Championship (1 φορά)

*Στο **World Championship Wrestling**
**WCW World Television Championship (1 φορά)

*Στο **Wrestling New Classic**
**WNC Champion (1 φορά)

*Στο **World Wrestling Entertainment**
**Πρωτάθλημα Ηνωμένων Πολιτειών WWE (1 φορά)

## Παραπομπές


## Πηγές
*Προφίλ στο Gerweck.com
*Προφίλ στο Accelerator3359.com
*Προφίλ στο Bodyslamming.com
*Wrestling-Titles.com

Κατηγορία:Επαγγελματίες παλαιστές
Πανελλήνιο πρωτάθλημα στίβου ανδρών 1979

Το **65ο [[Πανελλήνιο πρωτάθλημα στίβου ανδρών]] 1979** διεξήχθη από 13 ως 15 Ιουλίου στο Καυτανζόγλειο Στάδιο, στη Θεσσαλονίκη, μαζί με το αντίστοιχο πανελλήνιο πρωτάθλημα στίβου γυναικών 1979. Πρωταθλητής αναδείχθηκε ο **[[Γυμναστικός Σύλλογος Θεσσαλονίκης «ο Ηρακλής»|Ηρακλής Θεσσαλονίκης]]** για τρίτη φορά στην ιστορία της διοργάνωσης.

## Χρονικό των αγώνων

Στους αγώνες μετείχαν 654 αθλητές και 224 αθλήτριες σωματείων από όλη την Ελλάδα και την Κύπρο και χαρακτηρίστηκαν ως η ωραιότερη διοργάνωση από πλευράς συμμετοχής και επιδόσεων των τελευταίων χρόνων. Το πανελλήνιο πρωτάθλημα μαραθωνίου διεξήχθη χωριστά, στις 6 Απριλίου, στην κλασική διαδρομή, παράλληλα με τον διεθνή μαραθώνιο. Όλα τα υπόλοιπα αγωνίσματα (και τα 20.000μ βάδην και δέκαθλο) διεξήχθησαν κατά το τριήμερο των πανελληνίων αγώνων.

Στους αγώνες εμφανίστηκαν ξανά δυνατοί οι εκτός Λεκανοπεδίου σύλλογοι, από τη Θεσσαλονίκη, την Κύπρο και τις επαρχιακές πόλεις. Στη μάχη της βαθμολογίας επικράτησε ο "γηπεδούχος" **[[Γυμναστικός Σύλλογος Θεσσαλονίκης «ο Ηρακλής»|Ηρακλής Θεσσαλονίκης]]** με 4 βαθμούς διαφορά από τον δεύτερο Παναθηναϊκό.

## Οι νικητές

## Βαθμολογία

## Σημειώσεις


## Πηγές
* "Ριζοσπάστης", 7/4/1979.
* "Μακεδονία", 13/7/1979.
* "Μακεδονία", 14/7/1979.
* "Μακεδονία", 15/7/1979.
* "Μακεδονία", 17/7/1979.
* "Ματιές στα Σπορ", Ιανουάριος 1980.
* 

Ανδρων
Κατηγορία:Στίβος το 1979
Πανελλήνιο πρωτάθλημα στίβου γυναικών 1979

Το **44ο [[Πανελλήνιο πρωτάθλημα στίβου γυναικών]] 1979** διεξήχθη από 13 ως 15 Ιουλίου στο Καυτανζόγλειο Στάδιο, στη Θεσσαλονίκη, μαζί με το αντίστοιχο πανελλήνιο πρωτάθλημα στίβου ανδρών 1979. Συμμετείχαν 224 αθλήτριες από σωματεία όλης της Ελλάδας και της Κύπρου, η οποία είχε εξαιρετικά δυναμική παρουσία. Πρωταθλητής σύλλογος αναδείχθηκε ο **Γ.Σ. Παγκύπρια Λευκωσίας** για πρώτη φορά στην ιστορία του, έπειτα συναρπαστική μάχη με την άλλη δυνατή κυπριακή ομάδα και προηγούμενη πρωταθλήτρια ΓΣ Ολύμπια Λεμεσού, η οποία υπολείφθηκε μόλις δύο βαθμούς.

## Οι νικήτριες

## Βαθμολογία

## Πηγές
* "Ματιές στα Σπορ", Ιανουάριος 1980.
* "Μακεδονία", 13/7/1979.
* "Μακεδονία", 14/7/1979.
* "Μακεδονία", 15/7/1979.
* "Μακεδονία", 17/7/1979.

Γυναικων
Κατηγορία:Στίβος το 1979
Κατηγορία:Διοργανώσεις στίβου στη Θεσσαλονίκη
Salt Shaker (τραγούδι)

Το "**Salt Shaker**" είναι ένα τραγούδι κρανκ μουσικής που κυκλοφόρησε από το ραπ γκρουπ οι Ying Yang Twins με τον Lil Jon και τους The East Side Boyz. Κυκλοφόρησε στο τρίτο τους άλμπουμ, *Me & My Brother* (2003). Το τραγούδι κυκλοφόρησε ως το δεύτερο σινγκλ του άλμπουμ. Έφτασε την πρώτη δεκάδα στις Ηνωμένες Πολιτείες, φτάνοντας το #9.

Στις Ηνωμένες Πολιτείες, το "Salt Shaker" έχει γίνει η μεγαλύτερη επιτυχία της καριέρας των Ying Yang Twins, κάνοντας ντεμπούτο στο top 10 στο #9 στις 14 Φεβρουαρίου 2004 και μένοντας εκεί για δύο εβδομάδες.

Το επίσημο remix είναι με τους Lil Jon και The East Side Boyz, Murphy Lee, Fat Joe & Juvenile. Υπάρχει ένα επίσημο  εκτεταμένο remix με τους παραπάνω καλλιτέχνες και επιπλέον στίχους από τους Fatman Scoop, Jacki-O, B.G., & Pitbull. Υπάρχει επίσης ένα remix στο DJ Drama's Gangsta Grillz X με τους Big Boi & Snoop Dogg.

## Charts

## Υποσημειώσεις


Κατηγορία:Τραγούδια του Lil Jon
Κατηγορία:Singles του 2004
Κατηγορία:Τραγούδια του 2003
Γρηγέντιος Ταφάρ

Ο **Γρηγέντιος Ταφάρ** (; - 552) ήταν Ιταλικής καταγωγής Χριστιανός επίσκοπος στην Αιθιοπία που έζησε τον 6ο αιώνα μ.Χ..
Είναι άγιος της Εκκλησίας και η μνήμη του εορτάζεται στις 19 Δεκεμβρίου.

## Βίος
Δεν γνωρίζουμε πότε ακριβώς γεννήθηκε ο «Γρηγέντιος», πάντως καταγόταν από τα Μεδιόλανα. Οι γονείς του λέγονταν Αγάπιος και Θεοδότη. Στα  χρόνια του Ιουστινιανού θα πάει στην Αίγυπτο για να ασκητέψει. Επειδή οι Αιθίοπες είχαν κατακτήσει τη χώρα των Ομηριτών (σημερινή Υεμένη) και ήθελαν να μεταστρέψουν στον Χριστιανισμό τους ντόπιους πληθυσμούς οι οποίοι είχαν εξιουδαϊσθεί, στάλθηκε εκεί από τον επίσκοπο Αλεξανδρείας ο Γρηγέντιος για να οργανώσει εκκλησιαστικά τους ντόπιους πληθυσμούς. Έτσι θα εγκατασταθεί ως επίσκοπος της πρωτεύουσας  της χώρας των Ομηριτών Ταφάρ και άρχισε με τη βοήθεια του Χριστιανού βασιλιά Ελεσβαάν να διδάσκει, να κατηχεί και να βαπτίζει παρά τα μεγάλα εμπόδια που συναντούσε από φανατικούς Εβραίους. Προχώρησε σε χειροτονίες ιερέων και οικοδόμηση ναών. Πέθανε το 552 και η μνήμη του εορτάζεται στις 19 Δεκεμβρίου.

## Συγγραφικό έργο
Δεν μας έχει σωθεί κάτι δικό του. Πάντως έχουμε κείμενα με το όνομά του, όπως το *Διάλεξις μετά νομοδιδασκάλου Ερβάν τούνομα*. Ο Γρηγέντιος συζητά με τον Ερβά, ο οποίος είναι ανήσυχος επειδή ο Χριστιανισμός διαδίδεται στην Αραβία. Όμως ο Γρηγέντιος επιχειρηματολογεί επικεντρώνοντας το ενδιαφέρον του στην εκπλήρωση των προφητειών σχετικά με το πρόσωπο του Ιησού. Μόλις τελειώνει η μεταξύ τους συζήτηση εμφανίζεται ο Χριστός. Ο φανταστικός αυτός διάλογος πρόκειται για μεταγενέστερη κατασκευή βασιζόμενη στη δράση του Γρήγεντος στην Αραβία. 

Επίσης άλλο κείμενο με τον τίτλο *Νόμοι των Ομηριτών* είναι καταγραφή των ηθών και εθίμων των κατοίκων της περιοχής, που φέρουν τη σφραγίδα του χριστιανικού κηρύγματος του Γρηγέντιου.

## Πηγή
* Παναγιώτης Χρήστου, *Ελληνική Πατρολογία*, τόμ. Ε’, εκδ. Κυρομάνος, Θεσσ/ίκη 2006, σελ.126-127


Γρηγεντιος
Κατηγορία:Βυζαντινοί συγγραφείς
Κατηγορία:Ιστορία της Υεμένης
Κατηγορία:Προϊσλαμική Αραβία
Ιερός Ναός Αναστάσεως Σύρου

thumb|right|300px|Ο Ιερός Ναός της Αναστάσεως του Σωτήρος.
[thumb|right|300px|Ο ναός (στην κορυφή του δεξιού λόφου), όπως φαίνεται από την είσοδο του λιμανιού της [Σύρος|Σύρου.]]
thumb|right|300px|Άποψη από το εσωτερικό του ναού.
Ο **Ιερός Ναός της Αναστάσεως του Σωτήρος** είναι ορθόδοξος ναός που βρίσκεται στην Ερμούπολη της Σύρου.

## Ιστορικά στοιχεία
Θεμελιώθηκε το 1874 στην κορυφή του λόφου Δήλι από τον Μητροπολίτη Σύρου Αλέξανδρο Λυκούργο και είναι έργο του Δημήτρη Ελευθεριάδη, αρχιτέκτονα του Δήμου Ερμουπόλεως. Το αρχικό (1858) σχέδιο του Δήμου ήταν να στηθεί στη θέση αυτή το μνημείο των πεσόντων κατά την Επανάσταση του 1821, αλλά τελικά αποφασίστηκε να τοποθετηθεί μπροστά στον Ιερό Ναό του Αγίου Νικολάου. 

Η νέα αυτή εκκλησία αφιερώθηκε στην «Ανάσταση του Έθνους». Πρωτολειτούργησε το 1880 αλλά εγκαινιάσθηκε το 1908, παρά του Σεβασμιωτάτου Μητροπολίτου Σύρου Αθανασίου Λεβεντοπούλου με ιερά λείψανα του Αγίου Πλάτωνα.

Η ενορία σήμερα αποτελείται από 500 οικογένειες. Εκτός από τη Θεία Λειτουργία γίνονται ανελλιπώς όλες οι ιερές ακολουθίες. Λειτουργεί κατηχητικό σχολείο και κύκλος μελέτης της Αγίας Γραφής. Έχει νεανικό κέντρο και πρεσβυτέριο. Ο ναός εορτάζει την Κυριακή του Θωμά.

## Αρχιτεκτονική
Ο ναός είναι βυζαντινού ρυθμού, με κάτοψη σε σχήμα σταυρού και με τρούλο, μάλλον βαρύς, με τοιχοδομία λαξευτή και οδοντωτές ταινίες από τούβλα στις όψεις και γύρω από τα μαρμάρινα πλαίσια των ανοιγμάτων. Τα καμπαναριά κατασκευάστηκαν το διάστημα 1915-1916 από τους μεγάλους ευεργέτες Σωτήριο και Θεόδωρο Πάγκαλο.
 	
Στο εσωτερικό χωρίζεται με τοξοστοιχίες και πεσσούς σε τρία κλίτη και έχει αρκετά νεοκλασικά στοιχεία: τέμπλο, ιωνικοί κίονες του γυναικωνίτη, ξυλόγλυπτο άμβωνα (αντίγραφο του άμβωνα του Ι.Ν. Αγίου Νικολάου) και θρόνο.

## Εικόνες
Μερικές από τις σπουδαιότερες εικόνες του ναού:
*Του προφήτου Μωυσέως (1820)
*Παναγία Τριχερούσα (1860)
*Ρωσικές εικόνες του Τέμπλου (1874)
*Του Αγίου Αρτεμίου (1882)
*Κυρία των Αγγέλων (1890)
*Εισοδίων (1890)
*Αγίας Μαρίνας (1908)

## Παραπομπές


## Εξωτερικοί σύνδεσμοι
*Ιερά Μητρόπολις Σύρου, Τήνου, Άνδρου, Κέας και Μήλου
*Δήμος Σύρου - Ερμούπολης

Ανασταση
Κατηγορία:Ερμούπολη
Συρος
Λανς Στορμ

Ο **Λανς Έβερς** (*Lance Timothy Evers*, 3 Απριλίου 1969) είναι Καναδός παλαιστής. Περισσότερο γνωστός είναι με το όνομα **Λανς Στορμ** που χρησιμοποιεί στα ρινγκ. Αυτή την περίοδο έχει συμφωνία με το Ring of Honor.

## Καριέρα
Ο Λανς Στορμ ξεκίνησε το 1990 την εκπαίδευσή του στην σχολή των Χαρτς, όπου γνώρισε τον Κρις Τζέρικο. Μαζί μάθανε τα μυστικά της επαγγελματικής πάλης και πάλεψαν για πρώτη φορά, ο ένας εναντίον του άλλου. Μαζί έφτιαξαν ομάδα και αγωνίστηκαν σε αρκετές εταιρείες της Αμερικής και της Ιαπωνίας. Οι δρόμοι τους χώρισαν το 1995, που συνέχισε ο καθένας μόνος του.

### [[Extreme Championship Wrestling|ECW]]
Το 1996 ο Στορμ συνέχισε στο Extreme Championship Wrestling. Έμεινε εκεί ως το 2000 και κατέκτησε τρεις φορές τους Ομαδικούς τίτλους της εταιρείας, μια με τον Κρις Καντίδο και δύο με τον Τζάστιν Κρέντιμπλ.

### [[World Championship Wrestling|WCW]]
Από το 2000 συνέχισε στο World Championship Wrestling, έως το κλείσιμό του λόγω χρεωκοπίας το 2001. Εκεί πρόλαβε και κατέκτησε μια φορά τον τίτλο Ελαφρών Βαρών, μια φορά το Σκληροπυρηνικό Πρωτάθλημα και τρεις φορές τον τίτλο Ηνωμένων Πολιτειών.

### [[WWE]]
Όταν το WCW έκλεισε και εξαγοράστηκε από το WWE, ο Λανς Στορμ συνέχισε εκεί. Από το 2001 έως και το 2004 που έμεινε εκεί, κατέκτησε τέσσερις φορές τους Παγκόσμιους Ομαδικούς τίτλους, μια φορά με τον Κρίστιαν, δύο φορές με τον Γουίλιαμ Ρίγκαλ και μια φορά με τον Τσιφ Μόρλεϊ. Επίσης έγινε και μια φορά Διηπειρωτικός Πρωταθλητής.

### [[Ring of Honor|ROH]] και άλλα
Από τον Απρίλιο του 2004, ο Λανς Στορμ αποφάσισε να σταματήσει να παλεύει και δέχτηκε έναν ρόλο εκπαιδευτή από το WWE. Το 2005 επέστρεψε στην δράση σποραδικά και επίσης την ίδια χρονιά άνοιξε δική του σχολή πάλης. Από το 2006 εμφανίζεται στο Ring of Honor, μερικές φορές με αρκετά μεγάλη αποχή. Τέλος από το 2009 έχει γίνει επικεφαλής αγώνων στο Prairie Wrestling Alliance.

## Τελειωτικές κινήσεις

*Calgary Crab (WWE / Independent circuit) / Canadian Maple Leaf (WCW) / Straight Shooter (WWF/E) (Single leg Boston crab)
*Deep Impact (Spike piledriver) – ECW
*Sharpshooter – WWE
*Last Call (Superkick) – WWE / Independent circuit το χρησιμοποιούσε σαν χαρακτηριστική κίνηση στο WCW

## Χαρακτηριστικές κινήσεις

*Brainbuster
*Dropkick, μερικές φορές από τα σχοινιά και τις γωνίες
*Handspring corner clothesline
*Jawbreaker
*Lariat
*German suplex
*Northern Lights
*Vertical suplex, μερικές φορές από τις γωνίες
*Running powerbomb, μερικές φορές σε καθιστή θέση
*Spinning heel kick, μερικές φορές από το τρίτο σχοινί
*Springboard senton

## Πηγές
*The Storm Wrestling Academy
*Επίσημη ιστοσελίδα
*November 2006 Συνέντευξη από το SLAM! Wrestling
*Online World of Wrestling Προφίλ
*Προφίλ στο WWE Alumni

Κατηγορία:Επαγγελματίες παλαιστές
Θεόδωρος Ραϊθηνός

Ο **Θεόδωρος Ραϊθηνός** ήταν ιερομόναχος που έζησε στα τέλη του 6ου αιώνα και στις αρχές του 7ου.
## Βίος
Δεν γνωρίζουμε πολλές πληροφορίες για τη ζωή του Θεόδωρου. Ήταν ιερομόναχος σε μοναστήρι κοντά στο λιμάνι Ραϊθώ που βρίσκεται νοτιοδυτικά της Χερσονήσου του Σινά.
## Συγγραφικό έργο
Έχει γράψει την «Προπαρασκευή», στην οποία αναπτύσσει το ζήτημα της χριστολογίας σε δύο μέρη και αντίστοιχα με δύο τρόπους: αφενός ιστορικώς, αφετέρου συστηματικώς και διαλεκτικώς. Προσπαθεί να συνδυάσει τη διδασκαλία του Κυρίλλου Αλεξανδρείας και της Συνόδου της Χαλκηδόνας (451) Πρέπει να γράφτηκε μετά το 591,αφ ότου τερματίστηκαν οι Περσικές επιθέσεις στην περιοχή της Αιγύπτου.

## Παραπομπές


## Πηγές
* Χρήστου, Π. (2006) *Ελληνική Πατρολογία*, τομ. Ε’, Θεσσαλονίκη: Κυρομάνος, σ. 187

Κατηγορία:Βυζαντινοί μοναχοί
Κατηγορία:Βυζαντινοί θεολόγοι
Θαλάσσιος o Λίβυς

Ο **Θαλάσσιος o Λίβυς** ήταν Χριστιανός ιερέας και ηγούμενος μοναστηριού στη Λιβύη και έζησε τον 7ο αιώνα μ.Χ. Είναι άγιος της Εκκλησίας και εορτάζεται στις 20 Μαΐου.

## Βίος
Τίποτα δεν είναι γνωστό για την καταγωγή και τον χρόνο και τόπο γέννησης και θανάτου του Θαλάσσιου. Ήταν ιερέας και ηγούμενος μοναστηριού στη Λιβύη. Υπήρξε φίλος του Μάξιμου του Ομολογητή. Ο δεύτερος του απευθύνει το *Προς Θαλάσσιον περί διαφόρων απόρων της Θείας Γραφής*, ένα από τα σπουδαιότερα συγγράμματά του, και πέντε από τις σωζόμενες επιστολές του.

## Συγγράμματα
Το μοναδικό σύγγραμμά του ονομάζεται *Περί αγάπης και εγκρατείας και της κατά νουν πολιτείας*. Πρόκειται για μεγάλη συλλογή αποφθεγμάτων-γνωμικών, αρκετά σύντομων (δεν ξεπερνούν τον ένα-ενάμιση στίχο), που χωρίζονται σε τετρακόσια κεφάλαια. Το έργο συντάχθηκε για να το διαβάσει κάποιος ιερέας Παύλος. Τα αποφθέγματα αφορούν θεωρητικές όσο και πρακτικές πλευρές του πνευματικού βίου. Απουσιάζει γενικά κάθε μεθοδική και συγκροτημένη δομή από αυτά. Η γλώσσα του είναι σαφής, με ποιητικό ρυθμό και ακροστιχίδα σε κάθε εκατοντάδα.

## Παραπομπές


## Πηγές
* Παναγιώτης Χρήστου, *Ελληνική Πατρολογία*, τόμ.Ε’, εκδ. Κυρομάνος, Θεσ/νίκη 2006, σελ.428-429

Θαλασσιος
Έβαν Μπορν

Ο **Μάθιου Τζόσεφ Κόρκλαν** (γεννημένος στις 19 Μαρτίου 1983) είναι ένας Αμερικανός επαγγελματίας παλαιστής. Στον χώρο της πάλης, είναι γνωστός με δύο ψευδώνυμα που χρησιμοποιεί, το **Ματ Σαϊντάλ** και το **Έβαν Μπορν**. Είναι περισσότερο γνωστός για την πορεία του στην εταιρεία πάλης WWE.

## Καριέρα στη πάλη
### Μικρές εταιρείες, [[TNA]] και [[Ring of Honor|ROH]]
Ο Κόρκλαν ξεκίνησε να εκπαιδεύεται πάνω στην επαγγελματική πάλη από το 2000. Από τότε έως και το 2007 εμφανιζόταν σε διάφορες εταιρείες πάλης και σε ανεξάρτητα σόου, καταφέρνοντας να γίνει γνωστός σε μια μερίδα του κοινού. Το 2004-2005 πέρασε από το Total Nonstop Action Wrestling, ενώ από το 2004 εμφανιζόταν και στο Ring of Honor, έως το 2007, και πρόλαβε να κατακτήσει το Παγκόσμιο Πρωτάθλημα Ομάδων ROH με τον Κρίστοφερ Ντάνιελς. Είχε ένα πέρασμα και από τα Dragon Gate και Wrestling Society X, την περίοδο 2006–2007.

### [[World Wrestling Entertainment]]
Το 2007 υπέγραψε συμβόλαιο με το WWE. Αμέσως στάλθηκε σε θυγατρικές εταιρείες να εξασκηθεί και να προπονηθεί από τους εκπαιδευτές. Μέχρι το 2008 έμεινε στα θυγατρικά και την ίδια χρονιά, προωθήθηκε στο ρόστερ του ECW και έμεινε για περίπου έναν χρόνο, ως τα τέλη του Ιουνίου του 2009. Στην συνέχεια μεταφέρθηκε στο Raw και αντιμετώπισε γνωστούς παλαιστές, όπως ο Κρις Τζέρικο και ο Σέιμους. Τον Αύγουστο του 2011 κατέκτησε το Ομαδικό Πρωτάθλημα WWE στο πλευρό του Κόφι Κίνγκστον. Σύντομα, πιάστηκε να χρησιμοποιεί παράνομες ουσίες και για ένα μήνα αποκλείστηκε από τα σόου. Αφού επέστρεψε στα τέλη του 2011, σε σύντομο διάστημα πιάστηκε για δεύτερη φορά να χρησιμοποιεί παράνομες ουσίες και για δύο μήνες δεν συμμετείχε στις διοργανώσεις του WWE. Τον Μάρτιο του 2012, ενώ ήταν έτοιμος να επιστρέψει, τραυματίστηκε σε ατύχημα με το αυτοκίνητό του και έμεινε εκτός δράσης. Έπειτα δεν χρησιμοποιήθηκε απο την εταιρεία στα τηλεοπτικά σόου και αποδεσμεύτηκε τον Ιούνιο του 2014.

## Προσωπική ζωή
Και οι δύο γονείς του Κόρκλαν είναι δάσκαλοι. Έχει έναν μικρότερο αδερφό, τον Μάικ, που είναι επίσης παλαιστής και εμφανίζεται με το ψευδώνυμο "Μάικ Σαϊντάλ". Ο Κόρκλαν έχει σπουδάσει διαφημιστής, αφού δεν ήξερε κατά πόσο μπορεί να ζήσει από την καριέρα του στην επαγγελματική πάλη. Πάλευε ταυτόχρονα με την σχολή του. Μάλιστα έχει εργαστεί σε μια μικρή εταιρεία στο Σεντ Λούις, αλλά σύντομα τα παράτησε για την πάλη.

## Πηγές
*Προφίλ στο ProWrestlingAbout.com 
## Παραπομπές


Κατηγορία:Επαγγελματίες παλαιστές
Λοχίας Σλάουτερ

Ο **Ρόμπερτ Ρέμους** (27 Αυγούστου 1948 - ...), γνωστότερος με το ψευδώνυμο Λοχίας Σλάουτερ, είναι Αμερικανός πρώην παλαιστής και τηλεοπτική προσωπικότητα των σόου της πάλης. Αυτή την περίοδο έχει συμβόλαιο "θρύλου" με το WWE.

## Καριέρα
Ο Σλάουτερ ξεκίνησε την ενασχόλησή του με την πάλη από το 1972 και γύρισε πολλές εταιρείες της ανεξάρτητης σκηνής και τις μεγαλύτερες των εποχών τους. Μέχρι το 1980 αγωνίστηκε για τις National Wrestling Alliance και American Wrestling Association, όπου γνώρισε μεγάλη επιτυχία. Το 1980 υπέγραψε με το World Wrestling Entertainment/Federation. Έμεινε ως το 1984 που επέστρεψε στο American Wrestling Association και επέστρεψε στο WWF το 1990, όπου είναι έως σήμερα με τηλεοπτικές εμφανίσεις και όχι αγώνες όμως. Κατέκτησε μια φορά το Πρωτάθλημα WWE και το 2004 εισήχθη στο τιμητικό Hall of Fame (WWE).

## Χαρακτήρας
Στην καριέρα του στην επαγγελματική πάλη, υποδύεται έναν Αμερικανό Λοχία, που είναι 100% εθνικιστής. Μισεί κάθε τι ξενικό από τις Ηνωμένες Πολιτείες. Την περίοδο που αγωνίστηκε είχε να αντιμετωπίσει παλαιστές από την Σοβιετική Ένωση και το Ιράκ (Νικολάι Βολκόφ, Άιρον Σέικ και άλλους). Για το σενάριο άλλαξε χαρακτήρα και πρόδωσε τις Η.Π.Α. και έτσι για μια περίοδο δεν μπορούσε να κυκλοφορήσει έξω στην πραγματική του ζωή, λόγω απειλών που δεχόταν. Κυκλοφορούσε μεταμφιεσμένος και με σεκιούριτι. Αυτό κράτησε για ενάμιση με δύο χρόνια, όταν έγινε και πάλι πατριώτης.

## Προσωπική ζωή
Γεννήθηκε στο Ντιτρόιτ του Μίσιγκαν, αλλά μεγάλωσε και σπούδασε στην Μινεσότα, όπου ασχολήθηκε με το ποδόσφαιρο αλλά και με την πάλη.

## Τελειωτικές κινήσεις

*Camel clutch – 1990-1991
*Cobra clutch

## Χαρακτηριστικές Κινήσεις

*Elbow drop
*Forearm smash
*Gutbuster
*Inverted suplex slam
*Knee drop
*Scoop slam
*Short-arm clothesline
*Stomp
*Texas Piledriver
*Throat thrust

## Πηγές
* Επίσημη ιστοσελίδα
* Προφίλ στο WWE.com
* Προφίλ στο IMDb.com

## Παραπομπές


Κατηγορία:Επαγγελματίες παλαιστές
Ελληνική απογραφή 1961

Η **ελληνική απογραφή του 1961** ήταν η εικοστή πέμπτη επίσημη απογραφή του ελληνικού κράτους. Διενηργήθη στις 19 Μαρτίου 1961 και περιελάμβανε ερωτήσεις για το φύλο την ηλικία και την επαγγελματική κατάσταση. Ο πραγματικός πληθυσμός ανήλθε σε 8.388.553 άτομα, αριθμός που παρουσίασε αύξηση, σε σχέση με την προηγούμενη απογραφή, κατά 755.752 άτομα. Η πυκνότητα του πληθυσμού ήταν 63,6 κάτοικοι ανά τετραγωνικό χιλιόμετρο. Στην απογραφή αυτή εισήχθησαν κάποιες καινοτομίες, όπως η πιλοτική απογραφή που προηγήθηκε, η δειγματοληπτική επεξεργασία των δεδομένων που συλλέχθησαν μετά τη διεξαγωγή της (δείγμα 2%) καθώς και η δειγματοληπτική έρευνα που έγινε δύο ημέρες μετά για να εξακριβωθούν σφάλματα. Ο αστικός πληθυσμός αντιπροσωπεύει το 43,3% του συνολικού πληθυσμού, ενώ ο ημιαστικός και ο αγροτικός το 12,9% και 43,8% αντίστοιχα.

## Πληθυσμός κατά γεωγραφικά διαμερίσματα
Στη Στερεά Ελλάδα, η περιφέρεια πρωτευούσης περιλαμβάνει το πολεοδομικό συγκρότημα της Αθήνας, δηλαδή όλους τους δήμους Αθηνών-Πειραιώς και οριοθετείται από τον Σαρωνικό κόλπο και τα βουνά της Πάρνηθας, του Υμηττού και της Πεντέλης που ορίζουν το λεκανοπέδιο Αττικής.

## Μεγαλύτεροι δήμοι

## Πολεοδομικά συγκροτήματα
Στην απογραφή του 1961, για πρώτη φορά χρησιμοποιήθηκε ο όρος «Πολεοδομικό Συγκρότημα» για να περιγράψει «πολυκοινοτικούς οικισμούς». Επελέγησαν συνολικά 12 που είχαν βάση μια πόλη άνω των 10.000 κατοίκων και όπου ο πληθυσμός ολόκληρου του πολεοδομικού συγκροτήματος θεωρήθηκε αστικός.

## Παραπομπές


## Πηγές
*Αποτελέσματα της απογραφής πληθυσμού - κατοικιών της 19ης Μαρτίου 1961 - Πληθυσμός κατά γεωγραφικάς και διοικητικάς υποδιαιρέσεις Αθήνα, Εθνική Στατιστική Υπηρεσία της Ελλάδος 1964
*Απογραφές  - *e-Demography*
*Οι δηµογραφικές εξελίξεις στη νεώτερη Ελλάδα (1830-2007)  Β. Κοτζαµάνης, Ε. Ανδρουλάκη
*http://www.iospress.gr/ios1991/ios19910224c.htm

1961
Πανελλήνιο πρωτάθλημα στίβου ανδρών 1980

Το **66ο [[Πανελλήνιο πρωτάθλημα στίβου ανδρών]] 1980** διεξήχθη από 26 ως 28 Σεπτεμβρίου στο "Μακάρειο" Στάδιο, στη Λευκωσία της Κύπρου, μαζί με το αντίστοιχο πανελλήνιο πρωτάθλημα στίβου γυναικών 1980. Πρωταθλητής αναδείχθηκε ο **Γ.Σ. Ευαγόρας Αμμοχώστου** για πρώτη φορά στην ιστορία της διοργάνωσης.

## Χρονικό των αγώνων

Στους αγώνες υπήρξε περιορισμένη συμμετοχή αθλητών από την Ελλάδα για οικονομικούς προφανώς λόγους, αφού το πρωτάθλημα διεξήχθη στην Κύπρο. Φυσικά, υπήρξε πολυπληθής κυπριακή παρουσία, κάτι που φάνηκε και στα αποτελέσματα, όπου κυριάρχησαν οι κυπριακοί σύλλογοι. Το πανελλήνιο πρωτάθλημα μαραθωνίου διεξήχθη χωριστά, στις 2 Απριλίου, στην κλασική διαδρομή, παράλληλα με τον διεθνή μαραθώνιο, ο οποίος διεξήχθη για τελευταία φορά με αυτή τη μορφή, δηλαδή παράλληλα με τις εκδηλώσεις για την ολυμπιακή ημέρα. Την ίδια ημέρα έγινε το πρωτάθλημα 20.000μ βάδην στο Καυτανζόγλειο Στάδιο Θεσσαλονίκης και στον περιβάλλοντα χώρο του. Ξεχωριστά είχε γίνει και το πρωτάθλημα δεκάθλου, στις 12-13 Απριλίου, στην Καβάλα, μαζί με το αντίστοιχο των εφήβων και το πένταθλο γυναικών-νεανίδων. Όλα τα υπόλοιπα αγωνίσματα διεξήχθησαν κατά το τριήμερο των πανελληνίων αγώνων.

Στους αγώνες εμφανίστηκαν δυνατοί οι κυπριακοί σύλλογοι, όπως αναμενόταν. Στη μάχη της βαθμολογίας επικράτησε ο προσφυγικός σύλλογος **Γ.Σ. Ευαγόρας Αμμοχώστου** που φιλοξενείτο στη Λεμεσό, με 8 βαθμούς διαφορά από τον δεύτερο ΓΣ Παγκύπρια.

## Οι νικητές

## Βαθμολογία

Βαθμολογήθηκαν πάνω από 24 σωματεία.

## Πηγές
* "Ριζοσπάστης", 3/4/1980.
* "Μακεδονία", 3/4/1980.
* "Μακεδονία", 26/9/1980.
* "Μακεδονία", 27/9/1980.
* "Μακεδονία", 28/9/1980.
* "Μακεδονία", 30/9/1980.
* "Ματιές στα Σπορ", Ιανουάριος 1981.
* Ηρακλής Αθανασόπουλος, "Μαραθώνιος & Μαραθώνας", Αθήνα 2010, σ. 215.

### Αναφορές



Ανδρων
Κατηγορία:Στίβος το 1980
Κατηγορία:Λευκωσία
Ευρωπαϊκό Πρωτάθλημα Στίβου 2012 – 5000 μέτρα ανδρών

140px|right
140px|right
Τα **5000 μέτρα Ανδρών** του Ευρωπαϊκού Πρωταθλήματος Ανοιχτού Στίβου 2012 πραγματοποιήθηκαν στο Ολυμπιακό Στάδιο του Ελσίνκι στις 27 Ιουνίου.
## Νικητές

## Ρεκόρ

## Πρόγραμμα

## Αποτελέσματα
### Τελικός
thumb|250px|Ο Πρωταθλητής Ευρώπης 2012 στα 5000 μέτρα Μοχάμεντ Φάρα.
}|| align="left" |  Γιέσπερ βαν ντερ Βίλεν ||align=left|  || ||
|- 
|   || align="left" |  Μαξίμ Τσερρόνε Ομπρουμπάνσκι ||align=left|  || ||  
|}

## Αναφορές
* Αποτελέσματα Τελικού

Κατηγορία:Ευρωπαϊκό Πρωτάθλημα Στίβου 2012
Κατηγορία:5000 μέτρα στο Ευρωπαϊκό Πρωτάθλημα Στίβου
Πανελλήνιο πρωτάθλημα στίβου γυναικών 1980

Το **45ο [[Πανελλήνιο πρωτάθλημα στίβου γυναικών]] 1980** διεξήχθη από 26 ως 28 Σεπτεμβρίου στο "Μακάρειο" Στάδιο, στη Λευκωσία της Κύπρου, μαζί με το αντίστοιχο πανελλήνιο πρωτάθλημα στίβου ανδρών 1980. Στους αγώνες υπήρξε περιορισμένη συμμετοχή αθλητών από την Ελλάδα για οικονομικούς προφανώς λόγους, αφού το πρωτάθλημα διεξήχθη στην Κύπρο. Όμως, υπήρξε πολυπληθής κυπριακή παρουσία, κάτι που φάνηκε και στα αποτελέσματα, όπου κυριάρχησαν οι κυπριακοί σύλλογοι. Το πρωτάθλημα πεντάθλου έγινε στην Καβάλα, στις 12-13 Απριλίου, μαζί με το αντίστοιχο των νεανίδων και το δέκαθλο ανδρών-εφήβων. Πρωταθλητής σύλλογος αναδείχθηκε ο **Γ.Σ. Παγκύπρια Λευκωσίας** για δεύτερη συνεχόμενη χρονιά με διαφορά 11 β. από τον δεύτερο ΠΑΟΚ.

## Τα αποτελέσματα
### Οι νικήτριες

### Βαθμολογία

Βαθμολογήθηκαν πάνω από 12 σωματεία.

## Πηγές
* "Μακεδονία", 26/9/1980.
* "Μακεδονία", 27/9/1980.
* "Μακεδονία", 28/9/1980.
* "Μακεδονία", 30/9/1980.
* "Ματιές στα Σπορ", Ιανουάριος 1981.

## Αναφορές


Γυναικων
Κατηγορία:Στίβος το 1980
Κατηγορία:Λευκωσία
Προγραμματική μουσική

Η **προγραμματική μουσική** είναι μουσική αφηγηματικού, περιγραφικού ή αναπαραστατικού είδους. Η ύπαρξη εξωμουσικών ιδεών και περιεχομένων σε μια μουσική σύνθεση, που προέρχονται από άλλες μορφές όπως η ποίηση, η ζωγραφική και η λογοτεχνία ή από προσωπικά βιώματα του συνθέτη, δίχως να γίνεται χρήση τραγουδιού, δημιουργεί τον όρο προγραμματική μουσική. Ο συνθέτης προσπαθεί να περιγράψει κάτι συγκεκριμένο, π.χ. ένα ιστορικό συμβάν, ένα φιλολογικό κείμενο, μια εικόνα ή μια καθορισμένη ψυχική κατάσταση.

Συνήθης, αλλά όχι αναγκαία, είναι η παρουσίαση του προγράμματος στην έναρξη της συνθέσεως, προκειμένου αυτό να καθοδηγήσει τον ακροατή στην ορθή ερμηνεία της εξωμουσικής ιδέας. Θεωρείται το αντίθετο της απόλυτης μουσικής.

## Ιστορία
Η προγραμματική μουσική ήκμασε και κατέστη εξαιρετικά δημοφιλής κατά το δεύτερο ήμισυ του 19ου αιώνος, παρότι ίχνη της μπορούν να εντοπισθούν ήδη στα τέλη του 15ου και στις αρχές του 16ου αιώνος. Μετά τη λήξη του ρομαντικού κινήματος παρήκμασε μάλλον γρήγορα, πρωτίστως επειδή το στοιχείο της αναπαράστασης αντικαταστάθηκε από εκείνο της έκφρασης και, κατά συνέπειαν, οι συνθέτες επέλεξαν να εκθέσουν την έμπνευσή τους κατά τρόπον πιο εσωτερικό και αφηρημένο.

## Παραπομπές


Κατηγορία:Μουσική μορφολογία
Άιρον Σέικ

Ο **Χοσεΐν Κόσροου Αλί Βαζίρι** (15 Μαρτίου 1942- 7 Ιουνίου 2023) ήταν Ιρανός πρώην επαγγελματίας παλαιστής και περιστασιακός ηθοποιός, πιο γνωστός με το όνομα **Άιρον Σέικ** που χρησιμοποιούσε στα ρινγκ.

## Καριέρα
Είναι γνωστός για την κατάκτηση του Πρωταθλήματος WWE, από τον Μπομπ Μπάκλουντ, που το είχε στην κατοχή του για περίπου έξι χρόνια. Εκείνη την εποχή, ο Άιρον Σέικ προκαλούσε τους άλλους παλαιστές να ξεφύγουν απο την οδυνηρή του λαβή, το Iron Clutch. Μετά απο αρκετές προσπάθειες άλλων παλαιστών, ο τότε ανερχόμενος Χαλκ Χόγκαν κατάφερε να αποδράσει απο τη λαβή.

Επίσης, ο Σέικ είναι εκείνος που ηττήθηκε από τον Χαλκ Χόγκαν, για να κατακτήσει ο τελευταίος τον πρώτο του μεγάλο τίτλο.  Στην μεγαλύτερη διάρκεια της δεκαετίας του 1980 ήταν αντιπαθητικός προς το κοινό, με το σενάριο που του δινόταν να υποδυθεί.

Απο το 2004 και μετά, άρχισε να δίνει συνεντεύξεις εναντίον της επιχείρησης της πάλης και εξυβρίσεις άλλων παλαιστών (κυρίως του Χαλκ Χόγκαν), που τράβηξαν τη προσοχή του κόσμου και τον έκαναν γνωστό στους νεότερους οπαδούς της πάλης.

Απεβίωσε στις 7 Ιουνίου 2023 σε ηλικία 81 ετών

### Εταιρείες
Στην καριέρα του, πέρασε από διάφορες εταιρείες, της ανεξάρτητης σκηνής αλλά και μεγαλύτερες, όπως φυσικά το WWE. Έχει περάσει επίσης από το American Wrestling Association. Από το 1996 που σταδιακά σταμάτησε να παλεύει, εμφανίζεται σποραδικά για το WWE κυρίως.

### Τίτλοι
* ACCW Heavyweight Championship (2 φορές)
* CWA Heavyweight Championship (1 φορά)
* NWA National Television Championship (1 φορά)
* IAW Heavyweight Championship (1 φορά)
* IAW Tag Team Championship (3 φορά) – με Μπράιαν Κοστέλο
* IWA United States Heavyweight Championship (1 φορά)
* NWA Canadian Heavyweight Championship (Toronto version) (2 φορές)
* NWA Mid-Atlantic Heavyweight Championship (1 φορά)
* NWA Canadian Tag Team Championship (Vancouver version) (1 φορά) – με Τέξας Άουτλο
* NWA New Zealand British Commonwealth Championship (1 φορά)
* NWA 2000 American Heritage Championship (1 φορά)
* NWA Pacific Northwest Tag Team Championship (1 φορά) – με Μπουλ Ράμος
* WWΕ Championship (1 φορά)
* WWΕ Tag Team Championship (1 φορά) – με Νικολάι Βολκόφ

## Παραπομπές


## Πηγές
*Προφίλ στο WWE Hall of Fame
*Επίσημη ιστοσελίδα
*Interview with Iron Sheik – Pars Times
*The Accelerator's Wrestling Rollercoaster – The Iron Sheik
*The Iron Sheik
*Iron Sheik still in the game

Κατηγορία:Επαγγελματίες παλαιστές
Λιούμπομιρ Φέισα

μικρογραφία|Λιούμπομιρ Φέισα
Ο **Λιούμπομιρ Φέισα** (*Љубомир Фејса*, 14 Αυγούστου 1988) είναι Σέρβος πρώην επαγγελματίας ποδοσφαιριστής.

Γεννήθηκε στο Βρμπας.

Κατηγορία:Σέρβοι ποδοσφαιριστές
Κατηγορία:Ποδοσφαιριστές Ολυμπιακού Πειραιώς
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Σερβίας
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Παρτιζάν Βελιγραδίου
Κατηγορία:Ποδοσφαιριστές Εθνικής Σερβίας Κ21
Κατηγορία:Ποδοσφαιριστές ΦΚ Χάιντουκ Κούλα
Κατηγορία:Ποδοσφαιριστές Μπενφίκα
Κατηγορία:Ποδοσφαιριστές Σουπερλίγκα Σερβίας
Κατηγορία:Ποδοσφαιριστές στους Θερινούς Ολυμπιακούς Αγώνες 2008
Πανελλήνιο πρωτάθλημα στίβου γυναικών 1981

Το **46ο [[Πανελλήνιο πρωτάθλημα στίβου γυναικών]] 1981** διεξήχθη από 26 ως 28 Ιουνίου στο Στάδιο Καραϊσκάκη, στον Πειραιά, μαζί με το αντίστοιχο πανελλήνιο πρωτάθλημα στίβου ανδρών 1981. Αυτή ήταν η 13η και τελευταία φορά που οι πανελλήνιοι αγώνες στίβου διεξήχθησαν στο Στάδιο Καραϊσκάκη, όπου είχαν γίνει για πρώτη φορά το 1965. Στους αγώνες υπήρξε χαμηλό επίπεδο επιδόσεων, αν εξαιρεθούν δύο πανελλήνια ρεκόρ γυναικών και ένα νεανίδων. Από τη χρονιά αυτή το έπταθλο αντικατέστησε το πένταθλο. Το πρωτάθλημα συνθέτων ανδρών-γυναικών, εφήβων-νεανίδων διεξήχθη χωριστά, στις 2-3 Μαΐου, στο Μακάρειο Στάδιο της Λευκωσίας. Όμως, στις γυναίκες διεξήχθη πένταθλο και όχι έπταθλο, με αποτέλεσμα τελικά να μην μετρήσει στη βαθμολογία.

Πρωταθλητής σύλλογος αναδείχθηκε ο **Γ.Σ. Παγκύπρια Λευκωσίας** για τρίτη συνεχόμενη χρονιά με διαφορά 12 β. από τον δεύτερο ΠΑΟΚ.

## Τα αποτελέσματα

### Οι νικήτριες

### Βαθμολογία

## Πηγές
* "Ματιές στα Σπορ", Ιανουάριος 1982.
* Ριζοσπάστης, 30/6/1981.
* Μακεδονία, 5/5/1981.
### Αναφορές



Γυναικων
Κατηγορία:Στίβος το 1981
Κατηγορία:Διοργανώσεις στίβου στον Πειραιά
Νικολό Γκαττιλούζιο

Ο **Νικολό Γκαττιλούζι** (*Niccolo Gattilusio* ή *Niccolo Gattilusio*, 1415 - 1462), εξελληνισμένα Νικόλαος Γατελούζος, ήταν Γενουάτης άρχοντας της Λέσβου. Διοίκησε από το 1458 μέχρι το 1462, οπότε οι Τούρκοι κατέλαβαν το νησί.

## Βιογραφία
Γεννήθηκε μάλλον μετά το 1415 στον ευγενή Γενουάτη Οίκο των Γκαττιλούζι. Πατέρας του ήταν ο Ντορίνο Α' Γκαττιλούζι, επίσης άρχοντας της Λέσβου και μητέρα του η Οριέττα Ντόρια. Μετά τον θάνατο του πατέρα του ανέλαβε ο μεγαλύτερος αδελφός του Ντομένικο Γκαττιλούζι την εξουσία, ενώ ο Νικολό ανέλαβε το αξίωμα του αυθέντη της Λέσβου και αργότερα της Λήμνου. Επειδή είχε χαρακτήρα αλαζονικό και τυραννικό προς τους υπηκόους του, οι Έλληνες της Λήμνου στράφηκαν προς τον Τούρκο σουλτάνο Μωάμεθ Β΄ για να τους βοηθήσει: αφού επαναστάτησαν, ο Μωάμεθ κατέλαβε το νησί διώχνοντας τον Νικολό, που κατέφυγε στη Λέσβο. Εκεί εκθρόνισε τον αδελφό του το 1458 και αφού τον φυλάκισε, τον έπνιξε. Όταν ανέλαβε την εξουσία, άρχισε να υποστηρίζει την πειρατεία και το δουλεμπόριο στις ακτές της Μικράς Ασίας ή ζητούσε λύτρα για την προστασία που παρείχε στην περιοχή. Με τις ενέργειές του αυτές εξόργιζε όλο και περισσότερο τον Μωάμεθ, ο οποίος πολιόρκησε τη Μυτιλήνη το 1462 και αφού κατέλαβε το κάστρο της, έστειλε τον Νικολό στην Κωνσταντινούπολη, όπου τον απαγχόνισε με τη χορδή ενός τόξου.

## Γενεαλογία
Γενεαλογία Γκαττιλούζι (Γατελούζοι)

## Πηγές
* Miller, William (1913). «The Gattilusj of Lesbos (1355–1462)». Byzantinische Zeitschrift
## Εξωτερικοί Σύνδεσμοι
*
*

Κατηγορία:Ιστορία της Λέσβου
Νικολο
Κατηγορία:Ιστορία της Λήμνου
Παναγία Παντάνασσα (Μοναστηράκι)

Η **Εκκλησία της Παναγίας Παντανάσσης** ή **Ιερός Ναός Κοιμήσεως της Θεοτόκου** είναι το χρονολογούμενο από τον 10ο αιώνα καθολικό ενός αφανισμένου σήμερα μοναστηρίου επί της Πλατείας Μοναστηρακίου, μεταξύ των οδών Αθηνάς και Μητροπόλεως, απέναντι από τον Σταθμό Μοναστηρακίου, στο κέντρο της πόλης της Αθήνας. Η εκκλησία ήταν γνωστή ως το *Μεγάλο Μοναστήρι*, ενώ αργότερα έγινε γνωστό ως *μοναστηράκι*, το οποίο τελικά καθιερώθηκε ως η ονομασία ολόκληρης της συνοικίας.

## Δείτε επίσης
* Τζαμί Τζισταράκη

## Παραπομπές


## Εξωτερικοί σύνδεσμοι
* Παντάνασσα - Οδηγός Athens24 

Παντανασσα
Τάσος Μητσόπουλος

Ο **Τάσος Μητσόπουλος** ήταν Ελληνοκύπριος πολιτικός. Διετέλεσε Υπουργός Συγκοινωνιών και Έργων, Υπουργός Άμυνας και βουλευτής στην Εκλογική Περιφέρεια Λάρνακας εκλεγμένος με τον ΔΗΣΥ.

## Βιογραφικά στοιχεία
Ο Τάσος Μητσόπουλος γεννήθηκε στην Αθήνα στις 30 Μαΐου 1965. Ο πατέρας του ήταν αξιωματικός του ελληνικού στρατού. Η μητέρα του καταγόταν από τη Λάρνακα. Τα μαθητικά του χρόνια τα έζησε σε Αθήνα και Λάρνακα.

Ομιλούσε, πέρα από την ελληνική, την αγγλική και τη γαλλική γλώσσα. Σπούδασε νομικά στο Εθνικό και Καποδιστριακό Πανεπιστήμιο Αθηνών. Ήταν επαγγελματικό στέλεχος του ΔΗΣΥ.

Ήταν νυμφευμένος με τη Κατερίνα Βάτη και είχε ένα υιό και μία κόρη.

## Πολιτική Καριέρα και Σταδιοδρομία
Την περίοδο 1978-2000 ήταν μέλος της Νεολαίας του Δημοκρατικού Συναγερμού (ΝΕΔΗΣΥ). Την περίοδο 1989-1993 ήταν αντιπρόεδρος και γενικός γραμματέας της Νεολαίας του Ευρωπαϊκού Λαϊκού Κόμματος. Την ίδια περίοδο ήταν ειδικός σύμβουλος του Υπουργείου Εξωτερικών της Ελλάδας. Η πρόσληψη του έγινε από την τότε υφυπουργό εξωτερικών Βιργινία Τσουδερού.

Διετέλεσε διευθυντής του γραφείου του Δημήτρη Αβραμόπουλου από το 1993 έως το 1995. Στη συνέχεια αποδέχτηκε πρόταση του Νίκου Αναστασιάδη να αναλάβει διευθυντής του γραφείου του και εκπρόσωπος τύπου του ΔΗΣΥ. Από το 1997 έως το 2005 ήταν διευθυντής του γραφείου του προέδρου του ΔΗΣΥ, Νίκου Αναστασιάδη. 

Από το 1999 έως το 2008 ήταν Εκπρόσωπος Τύπου του ΔΗΣΥ. Επιπλέον, διετέλεσε Επίτροπος Ευρωπαϊκών Υποθέσεων του ΔΗΣΥ και γραμματέας Πολιτικού Σχεδιασμού του κόμματος. Ήταν επικεφαλής του Παρατηρητηρίου Μέσης Ανατολής του Ευρωπαϊκού Λαϊκού Κόμματος. Ακόμη, ήταν μέλος του Εκτελεστικού Γραφείου και του Πολιτικού Γραφείου του ΔΗΣΥ.

Στις βουλευτικές εκλογές του 2006 εκλέχθηκε βουλευτής στην Εκλογική Περιφέρεια Λάρνακας με τον ΔΗΣΥ για την Θ΄ Κοινοβουλευτική Περίοδο. Επανεκλέχθηκε στις βουλευτικές εκλογές του 2011 για την Ι΄ Κοινοβουλευτική Περίοδο. 

Ως βουλευτής, διετέλεσε αναπληρωτής πρόεδρος της Κοινοβουλευτικής Επιτροπής Νομικών, κοινοβουλευτικός εκπρόσωπος του ΔΗΣΥ, μέλος της Επιτροπής Επιλογής, μέλος της Κοινοβουλευτικής Επιτροπής Νομικών, της Ad Hoc Κοινοβουλευτικής Επιτροπής για τον Κανονισμό της Βουλής και τακτικό μέλος της Ειδικής Κοινοβουλευτικής Επιτροπής για το Πόθεν Έσχες. Επιπλέον, ήταν μέλος της αντιπροσωπίας της Βουλής στην Κοινοβουλευτική Συνέλευση της Μεσογείου.

Την 1η Μαρτίου 2013 διορίστηκε Υπουργός Συγκοινωνιών και Έργων στην κυβέρνηση Νίκου Αναστασιάδη. Στις 14 Μαρτίου 2014 μετακινήθηκε στο Υπουργείο Άμυνας. Λίγες μέρες μετά την ανάληψη των καθηκόντων του ως Υπουργού Άμυνας, στις 21 Μαρτίου 2014, υπέστη ανεύρυσμα στο γραφείο του. Διακομίσθηκε αναίσθητος στο Γενικό Νοσοκομείο Λευκωσίας. Υπέκυψε την επόμενη μέρα.

## Παραπομπές

## Πηγές
*
*
*

|-

|-

Κατηγορία:Βουλευτές εκλεγμένοι με τον Δημοκρατικό Συναγερμό
Κατηγορία:Βουλευτές Λάρνακας
Κατηγορία:Υπουργοί Συγκοινωνιών και Έργων (Κύπρος)
Κατηγορία:Υπουργοί Άμυνας (Κύπρος)
Κατηγορία:Απόφοιτοι της Νομικής Σχολής του Εθνικού και Καποδιστριακού Πανεπιστημίου Αθηνών
Κατηγορία:Κυβέρνηση Νίκου Αναστασιάδη 2013
Κατηγορία:Βουλευτές Θ΄ Κοινοβουλευτικής Περιόδου (Κύπρος)
Κατηγορία:Βουλευτές Ι΄ Κοινοβουλευτικής Περιόδου (Κύπρος)
Ευρωπαϊκό Πρωτάθλημα Στίβου 2012 – Άλμα εις ύψος γυναικών

140px|right
140px|right
Το **Άλμα εις ύψος Γυναικών** του Ευρωπαϊκού Πρωταθλήματος Ανοιχτού Στίβου 2012 πραγματοποιήθηκε στο Ολυμπιακό Στάδιο του Ελσίνκι στις 27 και 28 Ιουνίου.

## Νικητές

## Ρεκόρ

## Πρόγραμμα

## Αποτελέσματα
### Προκριματικά
Προκριματικά: Προκριματική Επίδοση 1.92 (Π) ή τουλάχιστον 12 με τις καλύτερες επιδόσεις προκρίνονται στον τελικό

### Τελικός

## Αναφορές
*Αποτελέσματα Προκριματικών 
*Αποτελέσματα Τελικού 

Κατηγορία:Ευρωπαϊκό Πρωτάθλημα Στίβου 2012
Κατηγορία:Άλμα εις ύψος στο Ευρωπαϊκό Πρωτάθλημα Στίβου
Parole parole

thumb|right|350px|Η Μίνα και ο Αλμπέρτο Λούπο τραγουδούν το parole parole το 1972.
Το **Parole parole** είναι ένα τραγούδι ντουέτου των Τζιάννι Φέρριο, Λέο Τζιόσσο και Τζιανκάρλο Ντελ Ρε. Δημιουργήθηκε ως νέο θέμα έναρξης για το δημοφιλές ιταλικό τηλεοπτικό πρόγραμμα "Teatro 10", στο οποίο ήταν δημιουργοί του soundtrack. Οι οικοδεσπότες του προγράμματος, η τραγουδίστρια Μίνα και ο ηθοποιός Αλμπέρτο Λούπο, ήταν οι πρώτοι που το ηχογράφησαν και κυκλοφόρησε τον Απρίλιο του ίδιου έτους. Το τραγούδι ήταν επιτυχία στην Ιταλία. Η Δαλιδά και ο Αλέν Ντελόν ηχογράφησαν το τραγούδι στα γαλλικά ως *[[Paroles, paroles]]*, που έγινε διεθνής επιτυχία και πρότυπο στη Γαλλία.

## Παραπομπές

## Εξωτερικοί σύνδεσμοι
* "Parole Parole" Original lyrics in Italian. Note: The recorded lyrics differ slightly from the published lyrics. Mina sings "chiamami tormento dai, hai visto mai" rather than "chiamami tormento dai, già che ci sei".
* "Parole parole" at Hit Parade
* Pimpinela official site

Κατηγορία:Τραγούδια του 1972
Κατηγορία:Ιταλικά τραγούδια
Κλουμπ Ντεπορτίβο Λούγο

Η **Κλουμπ Ντεπορτίβο Λούγο** (*Club Deportivo Lugo*) είναι ποδοσφαιρικός σύλλογος στο Λούγο της Γαλικίας στην Ισπανία.

Ιδρύθηκε το 1953. Αγωνίζεται στο *Εστάδιο Άντσο Κάρρο*, χωρητικότητας 4.785 θέσεων. Έχει αγωνιστεί 5 χρόνια στην B΄ κατηγορία του Ισπανικού πρωταθλήματος.

## Εξωτερικοί σύνδεσμοι

*  Επίσημη ιστοσελίδα 

Κατηγορία:Ποδοσφαιρικές ομάδες Ισπανίας
Κατηγορία:Ιδρύσεις αθλητικών συλλόγων το 1953
Κατηγορία:Ιδρύσεις ποδοσφαιρικών ομάδων το 1953
Αμάντα Ληρ

Η **Αμάντα Ληρ** (*Amanda Lear*, ανεξακρίβωτης ημερομηνίας και τόπου γέννησης) είναι Γαλλίδα τραγουδίστρια, στιχουργός, ζωγράφος, τηλεπαρουσιάστρια, ηθοποιός και μοντέλο.

## Δισκογραφία
### Άλμπουμ
* 1977: *I Am a Photograph*
* 1978: *Sweet Revenge*
* 1979: *Never Trust a Pretty Face*
* 1980: *Diamonds for Breakfast*
* 1981: *Incognito*
* 1982: *Ieri, oggi* Compilation
* 1983: *Tam-Tam*
* 1985: *A L*
* 1987: *Secret Passion*
* 1989: *Super 20* Compilation
* 1989: *Uomini più uomini*
* 1990: *Tant qu'il y aura des hommes*
* 1993: *Cadavrexquis*
* 1995: *Alter Ego*
* 1998: *Back in Your Arms* Compilation
* 2001: *Heart*
* 2003: *Tendance*
* 2005: *Paris by Night - Greatest Hits*
* 2005: *Forever Glam!*
* 2005: *Amanda Lear Sings Evergreens*
* 2006: *The Sphinx - Das beste aus den Jahren 1976-1983* Compilation
* 2006: With Love. (Με 12 τραγούδια τραγουδιστριών της δεκαετίας του 60)
* 2009: Brief Encounters
* 2009: Brand New Love Affair
* 2012: I Don't Like Disco
* 2014: My Happiness (Με 13 Τραγούδια του Έλβις Πρίσλεϊ)
* 2016: Let Me Entertain You
* 2021: Tuberose

### Singles

## Παραπομπές


## Πηγές
* *Wer hat Angst vor Amanda Lear?*. Berengaria Editions, Germany/France 1979.
* *Dali - 15 Jahre mit Salvador Dalí*. Goldmann, München 1985, ISBN 3-442-06805-3
* *L'Immortel*. Carrere, 1987.
* *Between Dream and Reality*. 2006.
* *Je ne suis pas celle que vous croyez*. 2009.

## Εξωτερικοί σύνδεσμοι
* Επίσημη ιστοσελίδα

Κατηγορία:Γαλλίδες τραγουδίστριες
Κατηγορία:Γάλλοι συγγραφείς
Κατηγορία:Γαλλίδες ηθοποιοί κινηματογράφου
Κατηγορία:Γαλλίδες ηθοποιοί τηλεόρασης
Ecce Homo

Το **Ecce homo: Wie man wird, was man ist** (ελλ. μετάφραση: *Ίδε ο άνθρωπος*) είναι χειρόγραφο του Γερμανού φιλόσοφου Φρειδερίκου Νίτσε. Ο συγγραφέας έγραψε το χειρόγραφο από το 1888 μέχρι την κατάρρευση της υγείας του το 1889. Το χειρόγραφο δημοσιεύτηκε το 1889.

Κατηγορία:Φρίντριχ Νίτσε
Γιοάχιμ Λεβ

Ο **Γιοάχιμ Λεβ** (*Joachim Löw*, γεννήθηκε 3 Φεβρουαρίου 1960) είναι πρώην ποδοσφαιριστής και πρώην προπονητής της εθνικής ομάδας της Γερμανίας. Οδήγησε τη Γερμανία στην κατάκτηση του Παγκοσμίου Κυπέλλου του 2014 και του Κυπέλλου Συνομοσπονδιών FIFA του 2017. Το 2021 η IFFHS τον επέλεξε ως τον κορυφαίο άνδρα προπονητή της δεκαετίας 2011-2020.

## Παραπομπές


## Εξωτερικοί σύνδεσμοι
* 

Κατηγορία:Γερμανοί προπονητές ποδοσφαίρου
Κατηγορία:Προπονητές ποδοσφαίρου ΦφΜ Στουτγκάρδη
Κατηγορία:Ποδοσφαιριστές Άιντραχτ Φραγκφούρτης
Κατηγορία:Ποδοσφαιριστές Μπούντεσλιγκα
Κατηγορία:Μέσοι ποδοσφαιριστές
Κατηγορία:Γερμανοί ποδοσφαιριστές
Κατηγορία:Προπονητές ποδοσφαίρου Εθνικής Γερμανίας
Κατηγορία:Ποδοσφαιριστές Καρλσρούη ΣΚ
Κατηγορία:Προπονητές ποδοσφαίρου Αούστρια Βιέννης
Κατηγορία:Προπονητές ποδοσφαίρου ΦΚ Τιρόλ Ίνσμπρουκ
Κατηγορία:Προπονητές ποδοσφαίρου Φενερμπαχτσέ
Κατηγορία:Ποδοσφαιριστές ΣΚ Φράιμπουργκ
Κατηγορία:Ποδοσφαιριστές Εθνικής Γερμανίας Κ21
Κατηγορία:Προπονητές ποδοσφαίρου Καρλσρούη ΣΚ
Κατηγορία:Ποδοσφαιριστές 2. Μπούντεσλιγκα
Κατηγορία:Προπονητές Σούπερ Λιγκ Τουρκίας
Κατηγορία:Προπονητές ποδοσφαίρου Παγκοσμίου Κυπέλλου 2014
Κατηγορία:Προπονητές ποδοσφαίρου Παγκοσμίου Κυπέλλου 2018
Κατηγορία:Προπονητές ποδοσφαίρου Παγκοσμίου Κυπέλλου 2010
Κατηγορία:Προπονητές νικητές Κυπέλλου Συνομοσπονδιών FIFA
Κατηγορία:Προπονητές Ευρωπαϊκού Πρωταθλήματος Ποδοσφαίρου 2016
Κατηγορία:Προπονητές Ευρωπαϊκού Πρωταθλήματος Ποδοσφαίρου 2012
Κατηγορία:Προπονητές Ευρωπαϊκού Πρωταθλήματος Ποδοσφαίρου 2008
Κατηγορία:Προπονητές νικητές Παγκοσμίου Κυπέλλου FIFA
Κατηγορία:Προπονητές ποδοσφαίρου Μπούντεσλιγκα
Κατηγορία:Προπονητές ποδοσφαίρου Κυπέλλου Συνομοσπονδιών FIFA 2017
Κατηγορία:Δυτικογερμανοί ποδοσφαιριστές
Νίκολα Μπέλιτς

Ο **Νίκολα Μπέλιτς** (γεννημένος στις 14 Μαΐου 1983) είναι επαγγελματίας Σέρβος ποδοσφαιριστής, ο οποίος αγωνίζεται ως μεσοεπιθετικός.

## Καριέρα
### Σερβία
Ξεκίνησε την καριέρα του στη Σερβία, για τον Ερυθρό Αστέρα το 2001. Εκεί όμως δεν πήρε πολύ χρόνο συμμετοχής και δόθηκε δανεικός σε διάφορες ομάδες. Το 2007 έφυγε από τον Αστέρα για να συνεχίσει στην Μπέογκραντ, με την οποία αγωνίστηκε 77 φορές, σημειώνοντας 3 γκολ ως το 2010.

### Ελλάδα
Το 2010 ήρθε στην Ελλάδα για τον Πανσερραϊκό και άφησε πολύ καλές εντυπώσεις στην πρώτη του χρονιά. Το επόμενο καλοκαίρι, τον απέκτησε ο Ατρόμητος, στον οποίο όμως δεν κατάφερε να πάρει αρκετό χρόνο συμμετοχής και δόθηκε τον Ιανουάριο του 2012, δανεικός στον Πανθρακικό. Το καλοκαίρι του 2012 επέστρεψε στον Ατρόμητο. Τον Ιανουάριο του 2013 έμεινε ελεύθερος από τον Ατρόμητο και υπέγραψε συμβόλαιο συνεργασίας με τον Πλατανιά. Μετά από ένα σύντομο πέρασμα από τη Βόζντοβατς, τον Ιανουάριο του 2015 επέστρεψε στην Ελλάδα για λογαριασμό της Ξάνθης.

## Πηγές

* http://www.srbijafudbal.net/ofkbgd/beljic.htm 
* Προφίλ στο Transfermarkt

Κατηγορία:Σέρβοι ποδοσφαιριστές
Κατηγορία:Ποδοσφαιριστές Ατρόμητου Αθηνών
Κατηγορία:Ποδοσφαιριστές Πανσερραϊκού
Κατηγορία:Ποδοσφαιριστές Πανθρακικού
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Σερβίας
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Ερυθρού Αστέρα
Κατηγορία:Ποδοσφαιριστές ΟΦΚ Βελιγραδίου
Κατηγορία:Ποδοσφαιριστές Εθνικής Σερβίας Κ21
Κατηγορία:Ποδοσφαιριστές Α.Ο. Πλατανιά
Κατηγορία:Ποδοσφαιριστές ΦΚ Μπανάτ Ζρένιανιν
Κατηγορία:Ποδοσφαιριστές ΦΚ Σμεντέρεβο
Κατηγορία:Ποδοσφαιριστές ΦΚ Γιέντινστβο
Κατηγορία:Ποδοσφαιριστές Α.Ο. Ξάνθη
Κατηγορία:Ποδοσφαιριστές Σουπερλίγκα Σερβίας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ξένοι ποδοσφαιριστές στην Ελλάδα
Γιώργος Μακρής

Ο **Γιώργος Μακρής** (γεννημένος στις 15 Νοεμβρίου 1984) είναι Έλληνας ποδοσφαιριστής, ο οποίος αγωνίζεται στον χώρο της μεσαίας γραμμής για τον Πιερικό.

## Καριέρα
### ΠΑΟΚ
Ξεκίνησε την επαγγελματική καριέρα του από τον ΠΑΟΚ το 2002 και έμεινε στην Τούμπα ως το 2004. Στο πρωτάθλημα αγωνίστηκε μόλις δύο φορές.

### Αγροτικός Αστέρας
Μετά τον ΠΑΟΚ, συνέχισε στον Αγροτικό Αστέρα, όπου αγωνίστηκε βασικός για μια χρονιά (2004-05), σημειώνοντας και δύο γκολ στις 26 εμφανίσεις του στο πρωτάθλημα.

### Πιερικός
Επόμενος σταθμός στην καριέρα του ήταν ο Πιερικός. Εκεί έμεινε για δύο χρόνια, από το 2005 ως το 2007. Συνολικά πραγματοποίησε 54 εμφανίσεις και πέτυχε 8 γκολ. Στον Πιερικό επέστρεψε το 2008, μετά από πέρασμα μιας χρονιάς από τον Ολυμπιακό Βόλου. Έμεινε ως το 2010 και πραγματοποίησε άλλες 64 εμφανίσεις και 9 γκολ.

### Ολυμπιακός Βόλου
Το καλοκαίρι του 2008 πήρε μεταγραφή στον Ολυμπιακό Βόλου, όπου επίσης έγινε βασικό στέλεχος της ενδεκάδας και κατάφερε να αγωνιστεί 27 φορές, βάζοντας και 4 τέρματα.

### Κέρκυρα
Στην Κέρκυρα μεταγράφηκε το 2010. Από το ξεκίνημα της χρονιάς κέρδισε θέση βασικού, ενώ ταυτόχρονα πραγματοποίησε εντυπωσιακές εμφανίσεις, 27 στον αριθμό, προσελκύοντας το ενδιαφέρον πολλών συλλόγων για να τον αποκτήσουν.

### Ατρόμητος
Το 2011 τον απέκτησε ο Ατρόμητος. Αν και ξεκίνησε βασικός και αγωνίστηκε 7 φορές, έχασε την θέση του και τον Ιανουάριο, παραχωρήθηκε δανεικός στην κυπριακή Ανόρθωση. Επέστρεψε το καλοκαίρι του 2012 στον Ατρόμητο.

### ΟΦΗ
Στον ΟΦΗ αγωνίστηκε από το 2013 ως το 2015 πραγματοποιώντας συνολικά 66 συμμετοχές στο πρωτάθλημα και 7 τέρματα.

### Ηρακλής
Το καλοκαίρι του 2015 ήρθε σε συμφωνία με τον Ηρακλή. Στις 30 Δεκεμβρίου του 2015 το συμβόλαιό του λύθηκε.

### Πίζα
Τον Ιανουάριο του 2016 μεταγράφηκε στην ιταλική Πίζα που είχε τότε προπονητή τον Τζενάρο Γκατούζο. Από την ιταλική ομάδα αποχώρησε το 2017.

### Α.Ε. Καραϊσκάκης
Τον Οκτώβριο του 2017 υπέγραψε συμβόλαιο με την Αθλητική Ένωση Καραϊσκάκης.

### Δόξα Δράμας
Στις 6 Αυγούστου του 2018 μεταγράφηκε στη Δόξα Δράμας.
## Παραπομπές


## Πηγές

* Η καριέρα του Γιώργου Μακρή στο soccerway 
* Προφίλ στο uefa.com
* Προφίλ στο Transfermarkt
* Προφίλ στο Onsports.gr

Κατηγορία:Έλληνες ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Α.Ο. Κέρκυρας
Κατηγορία:Ποδοσφαιριστές Αγροτικού Αστέρα Ευόσμου Π.Μ.Α.Σ.
Κατηγορία:Ποδοσφαιριστές Ανόρθωσης
Κατηγορία:Ποδοσφαιριστές Ατρόμητου Αθηνών
Κατηγορία:Ποδοσφαιριστές ΟΦΗ
Κατηγορία:Ποδοσφαιριστές Ολυμπιακού Βόλου
Κατηγορία:Ποδοσφαιριστές ΠΑΟΚ
Κατηγορία:Ποδοσφαιριστές Πιερικού
Κατηγορία:Ποδοσφαιριστές Γ΄ Εθνικής Ελλάδας
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Ηρακλή Θεσσαλονίκης
Κατηγορία:Ποδοσφαιριστές Α΄ κατηγορίας Κύπρου
Κατηγορία:Ποδοσφαιριστές Σέριε Β
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Δόξας Δράμας
Κατηγορία:Έλληνες ποδοσφαιριστές στο εξωτερικό
Ελλανοδίκες

[300px|μικρογραφία|δεξιά|Οι Ελλανοδίκες είχαν την τιμή να απονέμουν τα βραβεία στους νικητές των αγωνισμάτων, [Κύλιξ|Κύλικας του 520-510 π.Χ.]]
Οι **Ελλανοδίκες** (Αρχαία Ελληνικά: Ἑλλανοδίκαι) που αποδίδεται ως οι «Δικαστές των Ελλήνων», ήταν οι ανώτατοι κριτές και δικαστές των Αρχαίων Ολυμπιακών Αγώνων.

## Ιστορικό
Οι Ελλανοδίκες διασφάλιζαν την διαιτησία των αγώνων και είχαν ως ιερό καθήκον να διατηρούν το επίπεδο και την κληρονομιά των Αγώνων, καθώς και να καθιστούν σίγουρο ότι οι κανόνες τηρούνται. Αρχικά επονομάζονταν **Αγωνοθέτες**, που αποδίδεται ως «διοργανωτές των αγώνων», αλλά αργότερα επικράτησε η ονομασία «Ελλανοδίκες».

Αρχικά υπήρχε μόνο ένας Ελλανοδίκης, ο οποίος εκλεγόταν από ένα μέλος δύο οικογενειών της Πίσας και της Ήλιδας. Το 580 π.Χ., αυτό το προνόμιο επεκτάθηκε σε όλους τους κατοίκους της Ηλείας, οι οποίοι πλέον εκλέγονταν με κλήρο. Το 480 π.Χ. ο αριθμός των Ελλανοδικών αυξήθηκε στους εννέα και κατά τους επόμενους αγώνες (476 π.Χ.) στους δέκα. Το 368 π.Χ. ο αριθμός αυξήθηκε εκ νέου, φτάνοντας στους δώδεκα όμως το 364 π.Χ. μειώθηκε για πρώτη φορά, περιοριζόμενος στον αριθμό των οκτώ. Το 348 π.Χ. ο αριθμός των Ελλανοδικών, παγιώθηκε στους δέκα. Μάλιστα, ο αριθμός αυτός αντιπροσώπευε και κάθε μία από τις αρχαίες φυλές των Ηλείων.

Οι Ελλανοδίκες καλούνταν στην Ήλιδα δέκα μήνες πριν από την έναρξη των αγώνων και συγκεκριμένα στον οίκο των Ελλανοδικών. Εκεί εκπαιδεύονταν ώστε να είναι σε θέση να ανταποκριθούν στα καθήκοντα και στις υποχρεώσεις που τους είχαν ανατεθεί. Ένα μήνα πριν από την έναρξη των Ολυμπιακών Αγώνων, μετέβαιναν στην Ολυμπία όπου επιτηρούσαν τις προπονήσεις των αθλητών, αποκλείοντας αυτούς που παρουσίαζαν χαμηλές επιδόσεις, αλλά και όσους επεδείκνυαν χαμηλά επίπεδα ήθους και συμπεριφοράς. 

Κατά τη διάρκεια των αγώνων, επέβλεπαν την τήρηση των κανονισμών και είχαν την τιμή να απονέμουν τα βραβεία στους νικητές των αγωνισμάτων. Παράλληλα, μπορούσαν να αποβάλουν από τους αγώνες αθλητές που παραβίαζαν τους κανόνες, ενώ είχαν το δικαίωμα να χρησιμοποιούν τη βία προς συνετισμό κάποιου αθλητή ή προπονητή σε περίπτωση ανυπακοής προς τα κελεύσματά τους. Βοηθοί των Ελλανοδικών κατά τη διάρκεια των αγώνων, ήταν οι αφέτες, οι αλυτάρχες, οι κριτές και οι ραβδούχοι.

Οι αποφάσεις των Ελλανοδικών μπορούσαν να εφεσιβληθούν και να κριθούν από τη Βουλή των Ηλείων. Αν κάποιος Ελλανοδίκης είχε αποδεδειγμένα υποπέσει σε σφάλμα, η Βουλή τον καταδίκαζε, δεν ήταν όμως δυνατή η μεταβολή του αποτελέσματος ενός αγώνα, καθώς η απόφαση ενός Ελλανοδίκη ήταν τελεσίδικη.

## Παραπομπές


Κατηγορία:Αρχαίοι Ολυμπιακοί Αγώνες
Κατηγορία:Αρχαίοι Έλληνες ανά ιδιότητα
Κατηγορία:Διαιτητές
Κατηγορία:Τίτλοι στην Αρχαία Ελλάδα